stanford-oval/wikipedia huggingface dataset:
קרן קוך
יצירתה > בתחום כתיבת שירה

בשנת 2005 יצא לאור ספר שיריה הראשון "אי אהבה" בסדרת ריתמוס, הוצאת הקיבוץ המאוחד. הספר זכה בפרס שרת התרבות בתחומי היצירה הספרותית בקטגוריה של ספר ביכורים.
בשנת 2015 יצא לאור ספר שיריה השני "עד תקרת הבית" בהוצאת קשב לשירה, בעריכתו של המשורר אלי אליהו.
בנוסף שיריה של קוך פורסמו בכתבי עת שונים: "גג", "הליקון", "עלי-שיח", "כתובת" והיא השתתפה בפסטיבלי שירה ברחבי הארץ.
הייתה חברת הוועדה האמנותית של פסטיבל השירה במטולה בין השנים 2016–2020.
קוך מנחה אירועי שירה וספרות בבית ביאליק בתל אביב.
יצירתה > כתיבת מחזות לתיאטרון

"שלוש אצבעות מתחת לטבור", תיאטרון הידית 2013
"מי ששואל נשאר", תיאטרון תמונע, 2005
"תמונות" פסטיבל תיאטרון קצר תיאטרון צוותא, 2002
הערות שוליים

↑  קרן רחל קוך, באתר library.osu.edu
↑  יונתן ברג‏, שיר של שבת: עם המשוררת קרן קוך, באתר וואלה, 19 ביוני 2015
| --- | --- |
בקרת זהויות :  NLI: 987007313016805171  BnF: cb150511561 (data)  ISNI: 0000 0000 6663 690X  LCCN: nr2006012778  VIAF: 66752095   WorldCat (עם VIAF): 66752095
ראש השרים של גיברלטר

| --- | --- |


 איוש נוכחי:  פביאן פיקארדו
 תאריך כניסה לתפקיד:  9 בדצמבר 2011
 תחום שיפוט:  גיברלטר
 ייסוד המשרה:  11 באוגוסט 1964 
 איוש ראשון:  יהושע חסן
 אתר רשמי
 
ראש השרים של גיברלטר הוא מנהיג המפלגה הגדולה ביותר בפרלמנט של גיברלטר, והוא ממונה רשמית על ידי מושל גיברלטר, נציג הכתר הבריטי. פביאן פיקארדו הוא ראש השרים המכהן מאז ה-9 בדצמבר 2011.
רשימת ראשי השרים (1964–הווה)

| # | תמונה | שם | תחילת כהונה | סיום כהונה | מפלגה |
| --- | --- | --- | --- | --- | --- |
| 1 |  | סר יהושע חסן | 11 באוגוסט 1964 | 6 באוגוסט 1969 | המפלגה לקידום זכויות האזרח |
| 2 |  | סר רוברט פליזה | 6 באוגוסט 1969 | 25 ביוני 1972 | שילוב עם המפלגה הבריטית |
| 3 |  | סר יהושע חסן | 25 ביוני 1972 | 8 בדצמבר 1987 | המפלגה לקידום זכויות האזרח |
| 4 |  | אדולפו סנפה | 8 בדצמבר 1987 | 25 במרץ 1988 | המפלגה לקידום זכויות האזרח |
| 5 |  | ג'ו בוסאנו | 25 במרץ 1988 | 17 במאי 1996 | מפלגת העבודה הסוציאליסטית של גיברלטר |
| 6 |  | פיטר קרואנה | 17 במאי 1996 | 9 בדצמבר 2011 | הדמוקרטים הסוציאליים של גיברלטר |
| 7 |  | פביאן פיקארדו | 9 בדצמבר 2011 | מכהן | מפלגת העבודה הסוציאליסטית של גיברלטר |
קרן (זואולוגיה)

קרני יעל זכר. גודלן משמש לקביעת מעמדו בעדר.
הקרניים הארוכות והמסולסלות של קודו גמלוני.
קרניו הארוכות של Yoshi's Trike, טריצרטופס המוצג במוזיאון הרי הרוקי, הגיעו לאורך 115 ס"מ. קרניו של הטריצרטופס היו ארוכות וחזקות, והתאימו גם ללחימה בטורפים ובטריצרטופסים אחרים.
קרני דישון ארוכות ומסולסלות
תאו אסייתי עם קרניים מעוקלות גדולות ועבות
קרן היא איבר מחודד (לרוב חלול) היוצא מעבר לעור של בעלי חיים שונים, בדרך כלל מהראש. הקרן מורכבת בעיקר מקרטין וחלבונים, לעיתים הקרניים גדלות על עצם מחודדת ולעיתים רק על בליטות קצרות בקצות הגולגולת. קרניים אמיתיות נמצאות כיום בקרב מכפילי פרסה מעלי גירה, במשפחות אנטילוקפריים ופריים (בקר, פרים, יעלים, ראמים, אנטילופות, צבאים וכו'). לחיות אלה יש זוג אחד (ולעיתים נדירות שניים) של קרניים, ולעיתים קרובות הן מסולסלות או מעוקלות.
המונח "קרן" משמש גם לציין כל איבר מחודד המחובר לראשו של בעל חיים גם במשפחות אחרות:
ג'ירפיים: לג'ירפה יש גבשושיות עצם המכוסות בעור פרוותי, שנראות כמו קרניים.
אייליים: לאיילים אין קרניים אמיתיות מקרטין, אלא מבני עצם הנקראים Antler. הללו גדלים ונושרים כל שנה.
קרנפיים: ה"קרניים" של הקרנף עשויות מקרטין אבל הן בעצם יותר שיער דחוס מאשר קרן אמיתית.
לווייתני חדשיניים: לחדשן יש חט ארוך שהוא בעצם שן, שנראה כמו קרן בורגית, בדומה לקרן של היצור הבדיוני חד-קרן.
צרטופסיים: הקרניים של הטריצרטופס וצרטופסיים אחרים הן המשכי עצם של הגולגולת, אך ככל הנראה היו מצופות בקרטין (שלא משתמר במאובנים), והיוו קרניים אמיתיות. גם השימוש בהם היה דומה לשימוש חיות בנות זמננו בקרניהן.
למיני בעלי חיים רבים במשפחות שונות יש חטים, שלעיתים קרובות ממלאות את אותן פונקציות של קרניים, אבל הן למעשה שיניים מגודלות. אלו כוללים את: איילי מושק, חזירי יבלות, פילים, חדשיניים (לווייתן חדשן) וניבתנים.
שימוש בעלי החיים בקרניים

לקרניים שימושים רבים בטבע: התגוננות מפני טורפים, לחימה בבני המין על טריטוריה או על נקבה, חיזור, סימול וקביעת מעמד בעדר, איתותים ועוד. בחיזור בין בעלי חיים, תצוגת הקרניים משמשת להרשים את הנקבה. גודל וצורת הקרניים מעידה על כשירותו הגנטית של בעל הקרניים ומושכת את הנקבה. לפי עקרון ההכבדה בכמה בעלי חיים הקרניים גדלו לממדים גדולים במיוחד.
זכרים של בעלי חיים בעלי קרניים נוהגים להתגושש זה עם זה בדו-קרב ראש בראש. הקרבות נעים בין שילוב קרניים ("נעילת קרניים") ודחיפות הדדיות, עבור בהטחת ראש בראש (לעיתים בסיס הקרניים מהווה מעין "קסדה"), ועד לדו-קרב קטלני שכולל ניסיונות לדקור אחד את השני עם הקרניים.
בקרב מינים רבים של בעלי קרניים, כולל אנטילופות בעלי קרניים ארוכות, הקרניים בדרך כלל לא משמשות ללחימה בטורפים ובעליהן מעדיפים לברוח בריצה כאשר טורף מתקרב או תוקף. לעומת זאת, אצל הפרים, המאופיינים במשקל רב וגוף מסיבי, הקרניים גם משמשות להתגוננות מפני טורפים. באפריקה תועדו לא מעט מקרים בהם תאו אפריקני דקר בקרניו המעוקלות לביאה שתקפה אותו.
בקרניים אפשר להשתמש גם כדי לחפור באדמה או לקלף קליפה של עץ. 
קרניים אמיתיות משמשות גם לויסות חום, שכן כהמשך של העור הן מכילות כלי דם בתוכן, ומתפקדות כמו רדיאטור ומאפשרות את קירור הדם בתוכן.
לטריצרטופס, מין של דינוזאור צרטופסי, היו קרניים שאורך ליבות העצם שלהן נע בין 90 ס"מ עד ל-115 ס"מ (1.15 מטר) ובשל חוזקן היו יעילות גם לקרבות נגד הטירנוזאורוס רקס וטורפים אחרים, וכן להתגוששות מול טריצרטופסים אחרים על טריטוריה ונקבות. נמצאו ראיות במאובנים לשני השימושים הללו.
זוג זכרי טאקין סיצ'ואני מתגוששים זה בזה בדו-קרב קרניים
זוג זכרי אימפלה מתגוששים זה בזה בדו-קרב קרניים
שני הזוויגים של תאו אפריקני הם בעלי קרניים, המשמשים גם להגנה מפני טורפים
שני זכרים של תאו אסייתי בקרב נגיחות ושילוב קרניים
טריצרטופס נוגח בטירנוזאורוס ודוקר אותו בקרניו. הטריצרטופס השתמש בקרניו להגנה מפני טורפים וגם להתגוששות בין טריצרטופסים על טריטוריה או נקבה.
שימוש האדם בקרני בעלי חיים

כיום, השימוש בקרניים שנוי במחלוקת, במיוחד אם החיה ניצודה במיוחד עבור קרניה, ובפרט אם ניצודה בציד ספורטיבי בו הראש עטור הקרניים משמש כפרס ניצחון ונתלה לתצוגה על ידי הצייד. ציד כזה גרם לצמצום אוכלוסיות בעלי חיים ואף סיכן את קיומם ברמת המין. כיום ציד ספורטיבי הוא מפוקח ונעשה בעיקר בחוות או שמורות מיוחדות שהוקמו לשם כך (ובהן גם מרבים את החיות הניצודות). באנגלית נקרא תחום זה Game Hunting.
בקרני פריים שכבת קרטין עבה גדלה על ליבת עצם ויוצרת שפופרת חלולה. בשל כך משמשות קרני הפריים גם ככלי נגינה, לדוגמה: השופר היהודי וקרן (כלי נגינה).  קרניים אלה התפתחו לכלי נשיפה בהם, בניגוד לחצוצרה, הלוע מתרחב ככל שהוא מתארך, כלומר: הוא חרוטי ולא גלילי. כלים כאלה נקראים קרניים גם אם הם עשויים ממתכת. קרן יער היא גרסה מתקדמת ממתכת של קרני נגינה אלו.
לשימוש בשופר היהודי חשיבות רבה במצוות תקיעת שופר בראש השנה ובמנהג התקיעה בשופר במוצאי יום הכיפורים. הכנתו מקרן איל (או קודו גמלוני, במקרה של שופר תימני), נעשית בתהליך מיוחד ומורכב.
כלי נגינה
שופר מקרן איל (כבש זכר)
שופר קודו - שופר מסולסל מקרן קודו גמלוני
קרניים משמשות גם ככלי קיבול לנוזלים וככלי שתייה. קרניים אלה מנוקות ומוברקות. מכך צמח הביטוי קרן השפע.
קרני אבק שרפה היו במקור קרני איילים שדוגמו במכסים ורצועת סחיבה, ששימשו לנשיאת אבק שרפה. לעיתים, גם לבקבוקוני אבק שרפה קוראים קרני אבק שרפה.
קרני אנטילופה משמשות ברפואה הסינית המסורתית.
המונח "קרן" מתייחס גם לקרטין, החומר ממנו עשויה הקרן. מנהג זה נפוץ מאוד כאשר הקרן משמשת כחומר גלם עבור יצירת כלי עבודה, ריהוט, קישוטים ושימושים אחרים. ביישומים אלה, ערכה של הקרן הוא בקשיות שלה, דבר שהוליד את הביטוי "קשה כקרן".
שנהב בא משיניים וחטים של בעלי חיים, לא מקרניים. סחר בשנהב מהווה גורם לציד בלתי-חוקי ומסכן את עתיד הפילים. כפתורי "קרן" עשויים בדרך כלל מ"קרני" איילים ולא מקרן אמיתית.
שיאים

הקרניים הגדולות ביותר: לפר וטוסי, הידוע כבקר אנקולי, יש קרניים גדולות ועבות המגיעות לאורך של עד 2.5 מטר.
מוטת הקרניים הארוכה ביותר שנמדדה: פר טקסני ארוך-קרניים (Texas Longhorn), פרט בשם M Arrow Cha-Ching עם מוטת קרניים של 3.290 מטרים (129.5 אינץ') ופרט בשם פונצ'ו עם מוטת קרניים של 3.236 מטרים (127.4 אינץ').
הקרן הארוכה ביותר שנמדדה בבעל חיים פראי: קודו גמלוני, 1.816 מטרים (71.5 אינץ'). האורך הממוצע של קרן הקודו הוא 120 סנטימטרים (47 אינץ').
הקרן הגדולה ביותר בבעל חיים פראי: תאו אסייתי, קרן מעוקלת באורך 1–2 מטרים (39–79 אינץ') ועבה יותר מזו של הקודו.
הקרן הארוכה ביותר לפי הערכה: לפר הפרהיסטורי פלוראוביס הייתה קרן עם ליבת עצם באורך של למעלה ממטר, וההערכה שאורכה מצופה בקראטין היה כ-2 מטרים (79 אינץ').
הקרן הארוכה ביותר שנמדדה בדינוזאורים: טריצרטופס, פרט בשם Yoshi's Trike עם ליבת עצם באורך 115 סנטימטרים (45 אינץ') והערכה של 130–150 סנטימטרים (51–59 אינץ') כאשר הייתה מכוסה בקראטין.
גלריה

דישון מקראי עם קרניים מסולסלות
איל, כבש זכר בוגר מהמין מופלון
ראם לבן עם קרניים ישרות
יעל נובי בשדה בוקר
פר הרמה עם קרניים ארוכות
קרנף עם שתי "קרניים" מעל השפה והאף
קרני אימפלה
בקר הבית מגזע Texas Longhorn
בקר הבית מגזע וטוסי
ראו גם

חט
ניב
אנטלר ("קרן" האייליים)
שופר
ריבוי קרניים
פריים (נבובי קרניים)
חד-קרן (ייצור אגדי)
הערות שוליים

↑  https://www.texasstandard.org/stories/a-380000-longhorn-a-look-at-the-never-ending-race-for-the-biggest-horns-in-texas/
↑  https://www.npr.org/2019/06/18/733715759/humongous-horns-texas-longhorn-from-alabama-sets-guinness-world-record
↑  Ronald M. Nowak, Walker's Mammals of the World, JHU Press (עותק בגוגל ספרים) - עמ' 1137.
| --- | --- |
בקרת זהויות :  GND: 4160661-9  NDL: 00576074  NKC: ph527846
פרס המוזיקה של NRJ

| --- | --- |
לוגו של NRJ
לוגו של NRJ
 תיאור:  הפרס מוענק על ידי תחנת הרדיו הצרפתית NRJ כדי להוקיר את הטובים ביותר בתעשיית המוזיקה הצרפתית והעולמית
 מיקום הטקס:  קאן, פרובאנס-אלפ-קוט ד'אזור
 מדינה:  צרפת צרפת
 הגוף המעניק:  תחנת הרדיו NRJ עם רשת הטלוויזיה TF1 הצרפתיות
 תקופת הפרס:  ינואר 2000 – הווה (כ־24 שנים)
 נקרא על שם:  NRJ
 המספר הרב ביותר של זכיות:  6
 המספר הרב ביותר של מועמדויות:  6
 www.nrj.fr
פרס המוזיקה של NRJ (באנגלית: NRJ Music Award; בראשי תיבות: NMA) הוא פרס המוענק על ידי תחנת הרדיו הצרפתית NRJ (אנ') כדי להוקיר את הטובים ביותר בתעשיית המוזיקה הצרפתית והעולמית.
הטקס

טקס הענקת הפרסים, נוצר והתקיים לראשונה בשנת 2000 בשיתוף פעולה בין תחנת הרדיו NRJ עם רשת הטלוויזיה TF1 הצרפתיות. הוא מתקיים מדי שנה באמצע ינואר בעיר קאן (פרובאנס-אלפ-קוט ד'אזור, צרפת), בפתיחה של אירועי ה-MIDEM (אנ') (ראשי תיבות של "השוק הבין-לאומי להוצאת תקליטים ומוזיקה" – "Marché international de l'édition musicale"). באירוע, תחנות הרדיו והטלוויזיה מחלקות פרסים למוזיקאים פופולריים צרפתים ומכל העולם בקטגוריות שונות.
פירוש השם "NRJ" הוא "Nouvelle Radio des Jeunes" (הרדיו החדש של הצעירים). זהו משחק מילים בין הגיית האותיות הצרפתיות למילה הצרפתית "énergie" (אנרגיה).
ואל קאהל (אנ') (מנחת טלוויזיה ורדיו, עיתונאית ומפיקה צרפתית. הידועה בצרפת כזוכת תוכנית, תחרות הריאליטי "Le Grand Casting de la Télé" ברשת NRJ12 בשנת 2010) אירחה והגישה את "Les Coulisses des NRJ Music Awards" בעונות 2011, 2012 ו-2013.
קטגוריות הפרסים

הפרסים בקטגוריות הבאות מוענקים מדי שנה:
פריצת הדרך המוזיקלית הפרנקופונית של השנה (Révélation francophone de l'année) ממדינות דוברות הצרפתית.
פריצת הדרך הבין-לאומית של השנה (Révélation internationale de l'année)
האמן הפרנקופוני של השנה (Artiste masculin francophone de l'année)
האמן הבין-לאומי של השנה (Artiste masculin international de l'année)
האמנית הפרנקופונית של השנה (Artiste feminine francophone de l'année)
האמנית הבין-לאומית של השנה (Artiste féminine internationale de l'année)
השיר הפרנקופוני של השנה (Chanson francophone de l'année)
שיר השנה הבין-לאומי (Chanson internationale de l'année)
אלבום השנה הפרנקופוני (Album francophone de l'année)
האלבום הבין-לאומי של השנה (Album international de l'année)
הצמד הפרנקופוני/קבוצת של השנה (Grupe/Duo francophone de l'année)
הצמד בין-לאומי/קבוצת של השנה (Groupe/Duo international de l'année)
סרטון/קליפ השנה (Clip de l'année)
מפיקי NRJ בוחרים מדי שנה 5 מועמדים בכל קטגוריה, ומעמידים אותם לבחירת הציבור הרחב בהצבעה מקוונת באתר האינטרנט שלהם. הזוכים נקבעים על ידי מערכת אלקטרונית שבה הצבעת הציבור הרחב מהווה 75% מהניקוד הכולל, וחבר מושבעים מטעם NRJ ו-TF1 מהווים 25% מהניקוד הכולל.
זוכי הפרסים בקטגוריות הפרנקופוניות > זוכי הפרס לשנת 2000 - פרסי המוזיקה הראשונים של NRJ

פריצת הדרך הפרנקופונית של השנה: הלן סגרה (אנ')
אמן השנה הפרנקופוני: דייוויד האלידיי (אנ')
אמנית השנה הפרנקופונית: מילן פארמר
שיר השנה הפרנקופוני: זבדה (אנ') – "Tomber la chemise"
אלבום השנה הפרנקופוני: מילן פארמר – "Innamoramento"
הצמד הפרנקופוני/קבוצת של השנה: זבדה
זוכי הפרסים בקטגוריות הפרנקופוניות > זוכי הפרס לשנת 2001

פריצת הדרך הפרנקופונית של השנה: אליזה
אמן השנה הפרנקופוני: פסקל אוביספו (אנ')
אמנית השנה הפרנקופונית: מילן פארמר
שיר השנה הפרנקופוני: רומיאו וג'ולייט (אנ') – "Les Rois du monde"
אלבום השנה הפרנקופוני: Hélène Ségara – "Au nom d'une femme"
הצמד הפרנקופוני/קבוצת של השנה: מצוות לס דיקס
זוכי הפרסים בקטגוריות הפרנקופוניות > זוכי הפרס לשנת 2002

פריצת הדרך הפרנקופונית של השנה: אווה אנג'לי (אנ')
אמן השנה פרנקופוני: גארו
אמנית השנה פרנקופונית: מילן פארמר
שיר השנה הפרנקופוני: Axel Bauer & Zazie‏ – "À ma place"
אלבום השנה הפרנקופוני: Gérald De Palmas‏ – "Marcher dans le Sable"
הצמד הפרנקופוני/קבוצת של השנה: גארו וסלין דיון
זוכי הפרסים בקטגוריות הפרנקופוניות > זוכי הפרס לשנת 2003

פריצת הדרך הפרנקופונית של השנה: ג'ניפר (אנ')
אמן השנה הפרנקופוני: ז'רלד דה פלמאס (אנ')
אמנית השנה הפרנקופונית: מילן פארמר
שיר השנה הפרנקופוני: רנו ואקסל רד – "מנהטן-קאבול" (אנ')
אלבום השנה הפרנקופוני: אינדוכין (אנ') – "גן עדן"
הצמד הפרנקופוני/קבוצת של השנה: רנו (אנ') ואקסל רד (אנ')
זוכי הפרסים בקטגוריות הפרנקופוניות > זוכי הפרס לשנת 2004

פריצת הדרך הפרנקופונית של השנה: נולוון לירוי (אנ')
אמן השנה בפרנקופוני: קלוגרו (אנ')
אמנית השנה בפרנקופונית: ג'ניפר
שיר השנה בפרנקופוני: Kyo‏ (אנ') – "Le Chemin"
אלבום השנה הפרנקופוני: Kyo‏ – "Le Chemin"
הצמד הפרנקופוני/קבוצת של השנה: קיו (אנ')
זוכי הפרסים בקטגוריות הפרנקופוניות > זוכי הפרס לשנת 2005

פריצת הדרך הפרנקופונית של השנה: אמה דאומס (אנ')
אמן השנה הפרנקופוני: Roch Voisine (אנ')
אמנית השנה הפרנקופונית: ג'ניפר
שיר השנה הפרנקופוני: K-Maro – "Femme Like U" (אנ')
אלבום השנה הפרנקופוני: ג'ניפר – "הפסאז'"
הצמד הפרנקופוני/קבוצת של השנה: Calogero & Passi
זוכי הפרסים בקטגוריות הפרנקופוניות > זוכי הפרס לשנת 2006

פריצת הדרך הפרנקופונית של השנה: גרגורי למרצ'ל (אנ')
אמן השנה הפרנקופוני: רפאל (אנ')
אמנית השנה הפרנקופונית: ג'ניפר
שיר השנה הפרנקופוני: M. Pokora‏ – "Elle me contrôle"
אלבום השנה הפרנקופוני: Mylène Farmer‏ – "Avant que l'ombre".
הצמד הפרנקופוני/קבוצת של השנה: Le Roi Soleil (אנ')
זוכי הפרסים בקטגוריות הפרנקופוניות > זוכי הפרס לשנת 2007

פריצת הדרך הפרנקופונית של השנה: כריסטוף מאה
אמנית השנה הפרנקופונית: של דיאם (אנ')
אמן השנה הפרנקופוני: מ' פוקורה
הצמד הפרנקופוני/קבוצת של השנה: Le Roi Soleil (אנ')
אלבום השנה הפרנקופוני: "Diam's – Dans ma bulle"
שיר השנה הפרנקופוני: Diam's‏ – "La Boulette"
זוכי הפרסים בקטגוריות הפרנקופוניות > זוכי הפרס לשנת 2008

פריצת הדרך הפרנקופונית של השנה: כריסטוף וילם (אנ')
אמנית השנה הפרנקופונית: ג'ניפר
אמן השנה הפרנקופוני: כריסטוף מאה
הצמד הפרנקופוני/קבוצת של השנה: סופרבוס
אלבום השנה הפרנקופוני: כריסטוף וילם – "Inventaire"
שיר השנה הפרנקופוני: כריסטוף מאה – "On s'attache"
זוכי הפרסים בקטגוריות הפרנקופוניות > זוכי הפרס לשנת 2009

פריצת הדרך הפרנקופונית של השנה: זאהו (אנ')
אמנית השנה הפרנקופונית: ג'ניפר
אמן השנה הפרנקופוני: כריסטוף מאה
הצמד הפרנקופוני/קבוצת השנה: קלאופטר
אלבום השנה הפרנקופוני: מילן פארמר – "Point de suture"
שיר השנה הפרנקופוני: כריסטוף מאה – "בל דמואזל"
זוכי הפרסים בקטגוריות הפרנקופוניות > זוכי הפרס לשנת 2010

פריצת הדרך הפרנקופונית של השנה: פלורנט מות' (אנ')
אמנית השנה הפרנקופונית: סופיה אסאידי (אנ')
אמן השנה הפרנקופוני: כריסטוף וילם
הצמד הפרנקופוני/קבוצת של השנה: מוצרט, רוק האופרה (אנ')
שיר השנה הפרנקופוני: פלורנט מות' – "L'Assasymphonie" (מוצרט ל'אופרה רוק)
אלבום השנה הפרנקופוני: כריסטוף וילם – "קפה"
השיר שהורד הכי הרבה השנה, בצרפת: הלמוט פריץ (אנ') – "Ça m'énerve"
זוכי הפרסים בקטגוריות הפרנקופוניות > זוכי הפרס לשנת 2011

פריצת הדרך הפרנקופונית של השנה: ג'ויס ג'ונתן (אנ')
אמנית השנה הפרנקופונית: ג'ניפר
אמן השנה הפרנקופוני: מ' פוקורה
הצמד הפרנקופוני/קבוצת השנה: ג'סטין נוזוקה (אנ') וזהו
שיר השנה הפרנקופוני: M. Pokora‏ – "Juste une photo de toi"
זוכי הפרסים בקטגוריות הפרנקופוניות > זוכי הפרס לשנת 2012

פריצת הדרך הפרנקופונית של השנה: Keen'V (אנ')
אמנית השנה הפרנקופונית: Shy'm (אנ')
אמן השנה הפרנקופוני: מ' פוקורה
הצמד הפרנקופוני/קבוצת של השנה: סימפל פלאן
האלבום הפרנקופוני הנמכר ביותר השנה: Nolwenn Leroy‏ – "Bretonne"
שיר השנה הפרנקופוני: M. Pokora‏ – "À nos actes manqués"
זוכי הפרסים בקטגוריות הפרנקופוניות > זוכי הפרס לשנת 2013/א

פריצת הדרך הפרנקופונית של השנה: טל
אמנית השנה הפרנקופונית: Shy'm
אמן השנה הפרנקופוני: מ' פוקורה
הצמד הפרנקופוני/קבוצת של השנה: Sexion d'Assaut (אנ')
שיר השנה הפרנקופוני: Sexion d'Assaut‏ – "Avant qu'elle parte"
זוכי הפרסים בקטגוריות הפרנקופוניות > זוכי הפרס לשנת 2013/ב

פריצת הדרך הפרנקופונית של השנה: לואיס דלורט
אמנית השנה הפרנקופונית: Shy'm
אמן השנה הפרנקופוני: סטרומאה
הצמד הפרנקופוני/קבוצת של השנה: רובין דה בואה (אנ')
שיר השנה הפרנקופוני: סטרומאה – "Formidable"
זוכי הפרסים בקטגוריות הפרנקופוניות > זוכי הפרס לשנת 2014

פריצת הדרך הפרנקופונית של השנה: קנדז'י ז'יראק (אנ')
אמנית השנה הפרנקופונית: טל
אמן השנה הפרנקופוני: מ' פוקורה
הצמד הפרנקופוני/קבוצת של השנה: דאפט פאנק
שיר השנה הפרנקופוני: קנדז'י ז'יראק (אנ') – "Color Gitano"
זוכי הפרסים בקטגוריות הפרנקופוניות > זוכי הפרס לשנת 2015

פריצת הדרך הפרנקופונית של השנה: לואן אמרה
אמנית השנה הפרנקופונית: Shy'm
אמן השנה הפרנקופוני: מ' פוקורה
הצמד הפרנקופוני/קבוצת של השנה: Fréro Delavega (אנ')
שיר השנה הפרנקופוני: קנדז'י ז'יראק (אנ') – "קונמיגו"
זוכי הפרסים בקטגוריות הפרנקופוניות > זוכי הפרס לשנת 2016

פריצת הדרך הפרנקופונית של השנה: עמיר חדד
אמנית השנה הפרנקופונית: טל
אמן השנה הפרנקופוני: סופרן
הצמד הפרנקופוני/קבוצת של השנה: Fréro Delavega
שיר השנה הפרנקופוני: עמיר חדד – "J'ai cherché"
השיר המשודר ביותר: קולדפליי בהשתתפות ביונסה – "Himn for the Weekend"
זוכי הפרסים בקטגוריות הפרנקופוניות > זוכי הפרס לשנת 2017

פריצת הדרך הפרנקופונית של השנה: ליסנדרו קוקסי (אנ')
אמנית השנה הפרנקופונית: לואן אמרה
אמן השנה הפרנקופוני: סופרן
הצמד הפרנקופוני/קבוצת של השנה: Bigflo & Oli
שיר השנה הפרנקופוני: עמיר חדד – "On dirait"
זוכי הפרסים בקטגוריות הפרנקופוניות > זוכי הפרס לשנת 2018

פריצת הדרך הפרנקופונית של השנה: Dadju
אמנית השנה הפרנקופונית: ג'יין
אמן השנה הפרנקופוני: סופרן
הצמד הפרנקופוני/קבוצת של השנה: Bigflo & Oli (אנ')
שיר השנה הפרנקופוני: קנדג'י ג'יראק – "Pour oublier"
זוכי הפרסים בקטגוריות הפרנקופוניות > זוכי הפרס לשנת 2019

שיר השנה הפרנקופוני: אנג'ל ורומיאו אלביס (אנ') – "Tout oublier"
אמנית השנה הפרנקופונית: אנג'ל
אמן השנה הפרנקופוני: מ' פוקורה
פריצת הדרך הפרנקופונית של השנה: בילאל חסאני
הצמד הפרנקופוני/קבוצת של השנה: Bigflo & Oli
זוכי הפרסים בקטגוריות הפרנקופוניות > זוכי הפרס לשנת 2020

פריצת הדרך הפרנקופונית של השנה: Squeezie (אנ')
אמנית השנה הפרנקופונית: איה נקמורה (אנ')
אמן השנה הפרנקופוני: דאדג'ו (אנ')
הצמד הפרנקופוני/קבוצת של השנה: ויטה וסלימאן
שיר השנה הפרנקופוני: ויטה וסלימאן – "אוונט טוי"
שיתוף הפעולה הפרנקופוני של השנה: סולקינג (אנ') ודדג'ו – "מלגים"
המופע הפרנקופוני של השנה: M. Pokora‏ – "Si on disait"
זוכי הפרסים בקטגוריות הפרנקופוניות > זוכי הפרס לשנת 2021

אמנית השנה הפרנקופונית: אווה קווין
אמן השנה הפרנקופוני: דאדג'ו
פריצת הדרך הפרנקופונית של השנה: Naps (אנ')
הצמד הפרנקופוני/קבוצת של השנה: ויטה וסלימאן
שיתוף הפעולה הפרנקופוני של השנה: אמל בנט והטיק – "1, 2, 3"
שיר השנה הפרנקופוני: Kendji Girac‏ – "Evidement"
הערות שוליים

↑  "Winners of Cannes NRJ Music Awards 2017". See. See. נבדק ב-4 בנובמבר 2017. {{cite web}}:  (עזרה)
↑  "NRJ Music Awards". Cannes or Bust. Cannes or Bust. נבדק ב-4 בנובמבר 2015. {{cite web}}:  (עזרה)
↑  EXCLU VIDEO - Valérie Kahl : "A la télévision, tout est toujours un test, même quand tu es connue", Premiere.fr, ‏2015-09-16 (בצרפתית)
↑  "NRJ Music Awards 2015 : les nominés sont..." Programe. נבדק ב-2018-01-18.
↑  "NRJ Music Awards 2015 : l'étrange composition des catégories". Closermag. נבדק ב-2018-01-18.
↑  "NRJ Music Awards 2016 : les TOPS et les FLOPS de la cérémonie !". Chart France. נבדק ב-2018-01-18.
↑  "NRJ Music Awards 2017 : Amir, Selena Gomez... Découvrez le palmarès complet". LCI. נבדק ב-2016-11-05.
↑  "NRJ Music Awards 2017: la liste des gagnants". hUFF. נבדק ב-2016-11-05.
↑  "NRJ MUSIC AWARDS 2016 - NRJ MUSIC AWARDS : LES GAGNANTS!". NRJ. נבדק ב-2016-01-18.
↑  "NRJ Music Awards 2016 : Découvrez la liste complète des nominations". Puclic. נבדק ב-2018-01-18.
↑  "NRJ Music Awards 2021 - Les gagnants et résultats par catégorie!" (בצרפתית). NRJ. נבדק ב-3 בדצמבר 2021. {{cite web}}:  (עזרה)
ראש השנה הסינית

חגיגות ראש השנה הסיני בצ'יינהטאון של העיר לונדון
ראש השנה הסינית במנצ'סטר, בריטניה
ראש השנה הסינית הוא חג המקובל בסין ובמדינות אחרות בהן יש רוב סיני או אוכלוסייה גדולה של סינים, כמו סינגפור או טאיוואן. התאריך שבו נחוג החג משתנה משנה לשנה, מפני שלוח השנה הסיני נחוג על פי הירח; החג נחוג בין 21 בינואר ל-21 בפברואר.
מנהג מקובל בחג הוא קניית מתנות למשפחות ולמכרים, כגון קישוטים, מזון ובגדים. מנהגים נוספים בחג הם ניקיון וטיפוח הבית, וארוחת ערב משפחתית. מאכלים כמו ברווזים, חזירים, עוף ומעדנים מתוקים מקובלים לאכילה בחג. מאכל נוסף המסמל את החג הוא הג'יאוזי, המעוצב בצורת מטיל זהב ומסמל שפע.
הסינים מאמינים כי שנה חדשה מביאה עימה מזל טוב, ולכן אחת מהברכות המקובלות ביותר בראש השנה הסיני היא "מזל טוב". את הברכות נהוג לכתוב על כרטיסי ברכה ולשלוח לאנשים קרובים ומכרים.
בינואר 2017, בחר משרד התרבות הסיני במדינת ישראל כאחת מחמש המדינות שיציינו את החג במסגרת 25 שנים לכינון יחסים דיפלומטיים בין שתי המדינות. במסגרת אירועי התרבות לרגל "שנת התרנגול" התקיים טקס החג הרשמי במרכז סוזן דלאל, במעמד השגריר הסיני, סגן שר התרבות הסיני וראש עיריית תל אביב רון חולדאי.
ראו גם

הונגבאו
הערות שוליים

↑  פזית רבינא, ישראל נבחרה למדינה שמציינת את ראש השנה הסיני, באתר nrg‏, 18 בינואר 2017
| --- | --- |
בקרת זהויות :  NLI: 987007543990705171  LCCN: sh89002292 
ערך זה הוא קצרמרבנושא סין. אתם מוזמנים לתרום לוויקיפדיה ו.
קרן (עיר)

ערך זה עוסק בעיר באריתראה. אם התכוונתם לעיר פיניקית עתיקה, ראו .
| --- | --- |

מראה כללי של קרן
 מדינה:  אריתריאה אריתריאה
 חבל ארץ:  אנסבה
 גובה:  1390 מטרים
 אוכלוסייה:  ‏
  ‑ בעיר:  86,483 (2005)
 קואורדינטות:  15°47′00″N 38°27′00″E﻿ / ﻿15.783333333333°N 38.45°E﻿ / 15.783333333333; 38.45 
 אזור זמן:  UTC+3
  מפת מיקום  מפה מפורטת   (למפת אריתריאה מוגדלת) אסמרה אסאב טסניי סודאן אתיופיה ג'יבוטי ים סוףקרן(למפת אריתריאה רגילה) אסמרה אסאב טסניי סודאן אתיופיה ג'יבוטי ים סוףקרן  he tabBackground:;tabBorder:#aaa;defaultTab:0;
קֶרֶן (בתיגרה ותיגרינית: ከረን) היא העיר השנייה בגודלה באריתריאה, הגדולה מבין חמש ערי המשנה הגדולות, עם אוכלוסייה של 120,000. רוב האוכלוסייה מוסלמית. פירוש השם קרן הוא רמה.
גאוגרפיה

העיר מצויה כ־91 קילומטרים צפון מערב לאסמרה, בגובה של 1,390 מטר מעל פני הים. היא פרושה על פני מישור נרחב המוקף בהרי שחם מכל עבריו. העיר משמשת כבירת מחוז אנסבה, ותושביה הם בני עם הבילינים.
קרן היא אחד המרכזים החקלאיים הגדולים של אריתריאה, בעיקר לפירות וירקות. ממערב האזור ידוע במטעי הבננות שלו. בנוסף, עדרי החלב שלה מספקים חלב טרי, חמאה ומפעל הגבינות מייצר גבינות פרובולון ואחרות.
בקרן יש דוגמאות רבות למורשת קולוניאלית איטלקית ואתיופית. מבט אל עבר מבצר מצרי מהמאה ה־19 (טיגו), שעדיין משופע בתותח של הצבא האתיופי, יש בעיר מבני ציבור מסוגננים ובכנסייה רומנסקית קתולית. נוף טוב נשקף מפסגת המצודה (1460 מ'). למרגלותיו מונחות חורבות הארמון הקיסרי הישן, שנהרס במהלך המאבק עם אתיופיה בשנת 1977.
במפקד שנערך באריתריאה ב־1 בינואר 1905, לפי התגוררו בעיר 7 יהודים. עוד ידוע על יהודים בקרן ובאגרודט הסמוכה, שיהודים אלה היו פליטים שהגיעו בחוסר כל מתימן, וכפי שדווח בעיתונות של סוף שנות ה־20 של המאה ה־20, מצבם היה ירוד.
הערות שוליים

↑  Eritrea.be, Keren Eritrea
↑  יצחק גרינפלד, לתולדות יהודי עדן ותימן באריתריאה ברבע הראשון של המאה העשרים, 1996, עמ' 13
| --- | --- |
בקרת זהויות :  NLI: 987007471785005171  LCCN: n2002021645  VIAF: 135062335   WorldCat (עם VIAF): 135062335 
ערך זה הוא קצרמרבנושא יישובים. אתם מוזמנים לתרום לוויקיפדיה ו.